2022 m. sausio 11 d., Vilnius

**Gamintojų parduotos pramonės produkcijos kainų pokyčiai**

* **Gamintojų parduotos pramonės produkcijos kainos 2021 m. gruodį, palyginti su lapkričiu, padidėjo 0,4 proc., neįskaitant rafinuotų naftos produktų – 1,7 proc.** Bendram kainų pokyčiui didžiausios įtakos turėjo elektros, dujų, garo tiekimo ir oro kondicionavimo kainų padidėjimas bei rafinuotų naftos produktų kainų sumažėjimas.
* Lietuvos rinkoje parduotos pramonės produkcijos kainos per mėnesį padidėjo 2,4 proc., neįskaitant rafinuotų naftos produktų – 4,1 proc. Labiausiai – 14,3 proc. – pabrango elektros, dujų, garo tiekimo ir oro kondicionavimo produkcija. Daugiausia – 6,8 proc. – atpigo rafinuoti naftos produktai. Maisto produktai pabrango 1,9 proc. Ypač pabrango pieno produktai – 6,5 proc., perdirbta ir konservuota mėsa – 6,3, valgomieji ledai – 5,7 proc., bet atpigo vaisių, uogų ir daržovių sultys – 13,6 proc., perdirbti ir konservuoti vaisiai ir daržovės – 0,7.
* Ne Lietuvos rinkoje parduotos pramonės produkcijos kainos per mėnesį sumažėjo 1,3 proc., neįskaitant rafinuotų naftos produktų – 0,3 proc.
* Euro zonos rinkoje parduotos pramonės produkcijos kainos per mėnesį sumažėjo 1,2 proc., ne euro zonos rinkoje – 1,4 proc.

1 pav. [Gamintojų parduotos pramonės produkcijos kainų pokyčiai per mėnesį](https://osp.stat.gov.lt/statistiniu-rodikliu-analize?hash=85eb885b-54d7-4b18-a2a6-f88c723a89bf#/)

Palyginti su ankstesniu mėnesiu

Procentai

2021 m. lapkričio mėn. – patikslinti duomenys.

* **Per metus (2021 m. gruodį, palyginti su 2020 m. gruodžiu) visos gamintojų parduotos pramonės produkcijos kainos padidėjo 16,3 proc., neįskaitant rafinuotų naftos produktų – 13,2 proc.**
* Lietuvos rinkoje parduotos pramonės produkcijos kainos per metus padidėjo 27,9 proc., neįskaitant rafinuotų naftos produktų – 23 proc.
* Ne Lietuvos rinkoje parduotos pramonės produkcijos kainos per metus padidėjo 7,9 proc., neįskaitant rafinuotų naftos produktų – 5,7 proc.
* Euro zonos rinkoje parduotos pramonės produkcijos kainos per metus padidėjo 7 proc., ne euro zonos rinkoje – 8,6 proc.

2 pav. [Gamintojų parduotos pramonės produkcijos metiniai kainų pokyčiai 2016–2021 m.](https://osp.stat.gov.lt/statistiniu-rodikliu-analize?hash=6df20012-d6c9-49b3-ac77-71292f71e26e#/) gruodžio mėn.

Palyginti su ankstesnių metų atitinkamu mėnesiu

Procentai

Gamintojų parduotos pramonės produkcijos kainų pokyčiai 2021 m. gruodžio mėn.

Procentais

| Ekonominės veiklos rūšys | Pramonės produkcijos lyginamieji svoriai | Kainų padidėjimas, sumažėjimas (–)  2021 m. gruodžio mėn., palyginti su | |
| --- | --- | --- | --- |
| 2021 m. lapkričio mėn. | 2020 m.  gruodžio mėn. |
| **Visa parduota pramonės produkcija** | **100,0** | **0,4** | **16,3** |
| Kasyba ir karjerų eksploatavimas | 1,0 | 0,0 | 5,1 |
| Apdirbamoji gamyba | 90,6 | –1,0 | 13,3 |
| Rafinuotų naftos produktų gamyba | 14,5 | –5,8 | 34,2 |
| Elektros, dujų, garo tiekimas ir oro kondicionavimas | 7,5 | 14,3 | 55,6 |
| Vandens tiekimas, nuotekų valymas, atliekų tvarkymas ir regeneravimas | 0,9 | –0,3 | 3,3 |
| **Visa parduota pramonės produkcija, neįskaitant rafinuotų naftos produktų** | **85,5** | **1,7** | **13,2** |
| Apdirbamosios gamybos produkcija, neįskaitant rafinuotų naftos produktų | 76,1 | 0,2 | 9,3 |
| **Lietuvos rinkoje parduota pramonės produkcija** | **100,0** | **2,4** | **27,9** |
| Kasyba ir karjerų eksploatavimas | 1,6 | –0,1 | 3,8 |
| Apdirbamoji gamyba | 78,9 | –0,4 | 22,6 |
| Rafinuotų naftos produktų gamyba | 10,4 | –6,8 | 70,4 |
| Elektros, dujų, garo tiekimas ir oro kondicionavimas | 17,9 | 14,3 | 55,6 |
| Vandens tiekimas, nuotekų valymas, atliekų tvarkymas ir regeneravimas | 1,6 | –0,8 | 3,3 |
| **Lietuvos rinkoje parduota pramonės produkcija, neįskaitant rafinuotų naftos produktų** | **89,6** | **4,1** | **23,0** |
| Apdirbamosios gamybos produkcija, neįskaitant rafinuotų naftos produktų | 68,5 | 1,1 | 15,4 |
| **Ne Lietuvos rinkoje parduota pramonės produkcija** | **100,0** | **–1,3** | **7,9** |
| Kasyba ir karjerų eksploatavimas | 0,6 | 0,2 | 7,7 |
| Apdirbamoji gamyba | 99,1 | –1,3 | 8,0 |
| Rafinuotų naftos produktų gamyba | 17,4 | –5,1 | 18,7 |
| Elektros, dujų, garo tiekimas ir oro kondicionavimas | - | - | - |
| Vandens tiekimas, nuotekų valymas, atliekų tvarkymas ir regeneravimas | 0,3 | 1,2 | 3,5 |
| **Ne Lietuvos rinkoje parduota pramonės produkcija, neįskaitant rafinuotų naftos produktų** | **82,6** | **–0,3** | **5,7** |
| Apdirbamosios gamybos produkcija, neįskaitant rafinuotų naftos produktų | 81,7 | –0,4 | 5,7 |
| **Euro zonos rinkoje parduota pramonės produkcija** | **100,0** | **–1,2** | **7,0** |
| **Ne euro zonos rinkoje parduota pramonės produkcija** | **100,0** | **–1,4** | **8,6** |

- tokio reiškinio (rodiklio) atitinkamu laikotarpiu nebuvo.

Detalesnė informacija apie didžiausią įtaką bendram gamintojų parduotos pramonės produkcijos kainų pokyčiui turėjusias ekonominės veiklos rūšis pateikiama lentelėje [**Įtaka gamintojų parduotos pramonės produkcijos kainų pokyčiams per mėnesį**](https://osp.stat.gov.lt/documents/10180/8437518/Itaku+lentel%C4%97+su+svoriais+%28spalis%29.xlsx/62304ba5-3ce9-40bd-abd3-d6640f3cfaf9) (XLSX).

Gamintojų parduotos pramonės produkcijos kainų pokyčius 2022 m. sausio mėn. skelbsime vasario 11 d.

Daugiau informacijos šia tema rasite [Rodiklių duomenų bazėje.](https://osp.stat.gov.lt/kainu-indeksai-pokyciai-ir-kainos)

Statistinė informacija rengiama ir skleidžiama vadovaujantis [Europos statistikos praktikos kodeksu](https://ec.europa.eu/eurostat/documents/4031688/9394165/KS-02-18-142-LT-N.pdf/2c6787ed-aaf1-4f30-bad1-aa65bf1e964b).

Kontaktinė informacija

Regina Burneikienė

Kainų statistikos skyriaus specialistė

Tel. (8 5) 236 4732

El. p. [regina.burneikiene@stat.gov.lt](mailto:regina.burneikiene@stat.gov.lt)

© Lietuvos statistikos departamentas

Naudojant Lietuvos statistikos departamento duomenis, būtina nurodyti šaltinį.

Žymos: GKI, kainų pokytis, pramonės produkcija.